
RUKOUSELÄMÄSTÄ 


Jumala on meidän taivaallinen Isämme. Me uskomme ja tunnemme, että Hän rakastaa meitä ja 
antaa meille kaiken sen, mitä me tarvitsemme. Me voimme esittää Hänelle huolemme yhtä luottavaisesti 
kuin lapsi isälleen. 

Me nöyrästi ja hartaasti ylistämme Jumalan hyvyyttä, kiitämme Häntä saamistamme lahjoista ja 
anomme häneltä tarpeitamme. Tätä sanomme rukoilemiseksi. Sisältönsä puolesta rukouksemme voivat 
olla ylistystä, kiitosta ja anomusta. 

Rukoillessamme me kunnioittavasti seisomme, teemme hartaasti pyhää ristinmerkkiä, 
kumarramme tai polvistumme ja lausumme rukoussanoja. Tämä on rukouksen ulkonaista puolta. Kun 
tähän liittyvät hartaat ajatuksemme ja sydämemme lämpimät tunteet ja palava halu olla lähellä Jumalaa, 
on rukouksemme myös siunausta tuottavaa sydämen rukousta. Koska Jumala on antanut meille sekä 
sielun että ruumiin, niin meidän tulee myös Häntä palvella ja rukoilla koko olemuksellamme. 

Rukoillessamme vimme käyttää niitä sanoja, jotka parhaiten tulkitsevat ajatuksemme ja 
tunteemme Jumalalle. Joskus emme löydä sanoja, joilla rukoilisimme, joskus rukoussanamme ovat oman 
itsemme korostamista tai elämällemme tarpeettomien hyvyyksien anomista. Sen vuoksi meille on 
opetettu joukko valmiita rukouksia, jotka ovat kirkkomme pyhien isien ja suurten rukoilijain sepittämiä. 
Niistä huokuu oikeaa nöyryyttä ja harrasta luottamusta Jumalaan. 

Rukoussanat voidaan esittää myös laulamalla. Tällaisia rukouksia nimitämme kirkkoveisuiksi. 
Tähän hartauskirjaseen on koottu joukko eniten käytettyjä ortodoksisen kirkon rukouksia ja kirkkoveisuja 
ja loppuun myös seurakunnallisissa tilaisuuksissa käytettyjä hengellisiä lauluja. Toivottavasti tämä 
kirjanen voi olla käyttäjälleen apuna hengellisen elämän vaalimisessa. 


RUKOUKSIA 


Rukoushuokauksia 
1. Siunaa, Herra. 
Isän ja Pojan ja Pyhän Hengen nimeen. 
Amen. 
Jumala, ole minulle syntiselle armollinen. 
Alkusiunaus 


2. Herra Jeesus Kristus, Jumalan Poika, Sinun puhtahimman Äitisi ja kaikkien pyhien esirukouksien 
tähden armahda meitä. Amen. 
Kunnia olkoon Sinulle, meidän Jumalamme, kunnia Sinulle. 


Alkurukoukset 


3. Taivaallinen Kuningas, Lohduttaja, totuuden Henki, jokapaikassa oleva ja kaikki täyttävä, hyvyyden 
lähde ja elämän antaja, tule ja asu meissä, ja puhdista meidät kaikesta synnin pahuudesta sekä pelasta, 
oi Hyvä, meidän sielumme. 


4. Pyhä Jumala, pyhä Väkevä, pyhä Kuolematon, armahda meitä. Pyhä Jumala, pyhä Väkeva, pyhä 
Kuolematon, armahda meitä. Pyhä Jumala, pyhä Väkeva, pyhä Kuolematon, armahda meitä. 

Kunnia olkoon Isälle ja Pojalle ja Pyhälle Hengelle nyt, aina ja iankaikkisesti. Amen. 

Kaikkein pyhin Kolminaisuus, armahda meitä. Herra, puhdista meidät synneistämme. Valtias, anna 
anteeksi rikoksemme. Pyhä, tule ja paranna heikkoutemme Sinun nimesi tähden. 

Herra, armahda. Herra armahda. Herra armahda. 

Kunnia olkoon Isälle ja Pojalle ja Pyhälle Hengelle nyt, aina ja iankaikkisesti. 

Amen. 


5. Isä meidän, joka olet taivaissa. Pyhitetty olkoon Sinun nimesi. Lähestyköön Sinun valtakuntasi. 
Tapahtukoon Sinun tahtosi maassa niinkuin taivaassa. Anna meille tänä päivänä elämällemme 
tarpeellinen leipämme. Ja anna meille anteeksi velkamme, niinkuin mekin anteeksi annamme 
velallisillemme. Aläka saata meitä kiusaukseen, vaan päästa meidät pahasta. Sillä Sinun on valtakunta, 
voima ja kunnia nyt, aina ja iankaikkisesti. 

Amen. 


Aamurukouksia 


6. Herra, joka paljosta hyvyydestäsi ja suuresta laupeudestasi sallit minun, Sinun palvelijasi, viettää 
kuluneen yön mihinkään pahuuteen joutumatta, Sinä itse, Herra, kaikkien Luoja, suo minun totisen 
valkeutesi avulla valistetusa sydämestäni täyttää Sinun tahtosi nyt ja aina ja iankaikkisesti. Amen. 


7. Sinun luoksesi, ihmisiä rakastava Herra, minä aamusta varhain riennän ja Sinun laupeutesi tähden 
haluan tehdä Sinulle kelpaavia töitä. Rukoilen Sinua: Auta minua aina kaikissa toimissani. Päästä minut 
kaikesta maailman pahuudesta ja pahan hengen vaikutuksesta. Pelasta minut ja johdata iankaikkiseen 
valtakuntaasi, sillä Sinä olet minun Luojani ja kaiken hyvän huoltaja ja antaja. Sinä olet kaikessa minun 
turvani, ja Sinulle minä kunniaa edeskannan nyt ja aina ja iankaikkisesti. Amen. 


Iltarukouksia 


8. Herra, meidän Jumalamme. Anna minulle Sinun hyvyytesi ja rakkautesi tähden anteeksi minun syntini, 
jotka olen tänä päivänä tehnyt teoin, sanoin ja ajatuksin. Anna minulle rauhallinen ja levollinen uni. 
Lähetä suojelusenkelisi varjelemaan ja suojelemaan minua kaikesta pahasta, sillä Sinä olet meidän 
silujemme ja ruumiittemme varjelija ja Sinulle, Isä ja Poika ja Pyhä Henki, me kunniaa edeskannamme 
nyt ja aina ja iankaikkisesti. Amen. 


9. Iankaikkinen Jumala ja kaiken luodun Kuningas, joka olet sallinut minun nähdä tämänkin ajanhetken, 
anna anteeksi syntini, jotka olen tänään tehnyt teoin, sanoin ja ajatuksin. Puhdista, oi Herra, minun 
viheliäinen sieluni kaikesta lihan ja hengen saastaisuudesta. Anna minun, oi Herra, nukkua tämä yö 
rauhassa, että vuoteeltani noustuani minä kelvollisesti palvelisin Sinun pyhää nimeäsi kaikkina elämäni 
päivinä ja kukistaisin päälleni karkaavat ruumiilliset sekä ruumiittomat viholliseni. Päästä minut, oi Herra, 
minua saastuttavista turhista ajatuksista ja pahoista himoista, sillä Sinun, Isä ja Poika ja Pyhä Henki, on 
valtakunta, voima ja kunnia nyt ja aina ja iankaikkisesti. Amen. 


Ruokarukouksia 


10. Kaikkien silmät vartioitsevat Sinua, Herra, ja sinä annat heille heidän ruokansa ajallaan. Sinä avaat 
auliisti kätesi ja ravitset suosiollasi kaikki, jotka elävät. Amen. 


11. Kiitämme Sinua, Kristus, meidän Jumalamme, että olet ravinnut meidät maallisilla lahjoillasi. Tee 
meidät myös taivaallisesta valtakunnastasi osalliseksi. Ja niinkuin Sinä tulit opetuslastesi keskelle tuoden 
heille rauhan, niin tule meidänkin luoksemme ja pelasta meidät. Amen. 


Paastorukous 


12. Herra, minun elämäni Valtias. Estä minusta laiskuuden, velttouden, vallanhimon ja turhanpuhumisen 
henki. 

Anna minulle, Sinun palvelijallesi, sielun puhtauden, nöyryyden, kärsivällisyyden ja rakkauden henki. 

Oi Kuningas ja Herra, anna minun nähdä minun rikokseni ja anna, etten minä veljeäni tuomitsisi, sillä 
siunattu olet Sinä iankaikkisesti. Amen. 


Ehtoollisen edellä 


13. Uskon, Herra, ja tunnustan, että Sinä olet totisesti Kristus, elävän Jumalan Poica, tullut maailmaan 
syntisiä pelastamaan, joista minä olen ensimmäinen. Vielä uskon, että tämä on Sinun puhtain Ruumiisi ja 
tämä on Sinun kallis Veresi. Sentähden rukoilen sinua: Armahda minua, anna anteeksi syntini, jotka olen 
tahtoen sekä tahtomattani tehnyt, sanoin ja teoin, tietoisesti ja tietämättäni, ja tee minut kelvolliseksi 
nuhteettomasti osallistumaan Sinun puhtaimmista salaisuuksistasi syntieni anteeksi saamiseksi ja 
iankaikkiseksi elämäksi. 

Sinun salaiseen Ehtoolliseesi osalliseksi tee minut nyt, Jumalan Poika, sillä minä en ilmoita salaisuutta 
vihollisillesi enkä suutele Sinua kuten Juudas, vaan niinkuin ryöväri tunnustan Sinut: Muista minua Herra, 
Sinun valtakunnassasi. 

Herra, älköön pyhien salaisuuksiesi osallisuus tulko minulle syytteeksi älköönkä tuomioksi, vaan sielun ja 
ruumiin parannukseksi. Amen. 


Ehtoollisen jälkeen 


14. Herra Kristus Jumala, iankaikkisten aikain Kuningas ja kaikkien luoja! Kiitän Sinua kaikesta siitä 
hyvästä, mitä olet minulle antanut, sekä oasallisuudesta puhtaimpiin ja eläväksitekeviin salaisuuksiisi. 
Rukoilen Sinua, oi hyvä ja ihmisiä rakastava: Varjele minua kattosi alla, siipiesi suojassa ja anna minun 
puhtain omintunnoin aina viimeiseen hengenvetoon asti kelvollisesti osallistua pyhistä lahjoistasi syntieni 
anteeksi saamiseksi ja iankaikkiseksi elämäksi. Sillä Sinä olet elämän Leipä, pyhityksen lähde, hyvyyden 
antaja, ja Sinulle ynnä Isälle ja Pyhälle Hengelle me kunniaa edeskannamme nyt ja aina ja iankaikkisesti. 
Amen. 


Esivallan puolesta 


15. Herra, meidän Jumalamme, suuri ja armollinen. Hartain sydämin nöyrästi rukoilemme Sinua: Varjele 
armosi suojassa kaikilta vaaroilta valtakuntaamme ja sen itsenäisyyttä. Siunaa ja varjele tasavaltamme 
presidenttiä, hallitusta, puolustusvoimain komentajaa ja koko esivaltaa. Anna heille viisautta ja 
ymmärtämystä sekä vahvista ja tue heitä voimallasi, että he voisivat johtaa isänmaatamme henkiseen 
sekä aineelliseen edistymiseen. Anna Pyhän Henkesi vaikuttaa heidän sydämiinsä oikeutta, rauhaa ja 
hyvyyttä, että me heidän hallintonsa suojassa voisimme viettää rauhallista ja hiljaista elämää. 


Esirukouksia 


16. Muista, Herra Jeesus Kristus, pyhää, yhteistä ja apostolista seurakuntaasi, jonka olet pyhällä verelläsi 
ansainnut, ja vahvista, lujita, laajenna ja enennä se. Anna sille rauha ja varjele sitä iankaikkisesti niin, 
etteivät sitä helvetin portit voisi voittaa. Hillitse kirkkokuntien riidat, hajoita pakanallinen pimeys ja tee 
tyhjäksi Pyhän Henkesi voimalla harhauskoisten hyökkäykset. 

Herra, katso laupiaasti synnyinmaamme puoleen. Täytä se yltyleensä rauhalla ja totuudella. Valaise se 
uskon ja tiedon valolla. 

Siunaa isänmaamme kansalaisten kaikki hyvät aloitteet ja teot. 

Muista, Herra, valtakuntamme päämiestä ja koko esivaltaa. Anna Pyhän Henkesi vaikuttaa heidän 
sydämeensä oikeutta, rauhaa ja hyvyyttä, että meidänkin kirkkokuntamme voisi edistyä ja viettää 
rauhallista ja hiljaista elämää kaikessa jumalisuudessa ja kunniallisuudessa. 

Pelasta, Herra, ja armahda vanhoja ja nuoria, köyhiä, orpoja ja leskiä, kaikkia sairaita ja kärsiviä, 
murheessa, vaaroissa, ahdistuksessa ja vankeudessa olevia. Erikoisesti muista niitä palvelijoitasi, joita 
jumalattomat Sinun ja oikean uskon tähden vainoavat, lähesty heitä armollasi, vahvista ja lohduta ja 
pian voimallasi huojenna heidän tilansa ja päästä heidät vapaiksi. 

Pelasta, Herra, ja armahda hyväntekijöitämme, niitä, jotka ovat meitä kohtaan laupiaita ja armeliaita 
sekä niitä, jotka ovat käskeneet meitä kelvottomia rukoilemaan heidän puolestansa. Osoita heille 
laupeuttasi antaen heille kaiken, minkä he pelastukseksensa anovat ja iankaikkiset hyvyydet. 


Vainajien puolesta 


17. Muista, Herra, kaikkia niitä, jotka ovat uhranneet henkensä uskon ja isänmaan edestä, anna heille 
anteeksi heidän syntinsä ja vanhurskaan tuomiosi päivänä palkitse heidät katoamattomin seppelein. 
Muista, Herra, kaikkia ylösnousemisen ja iankaikkisen elämän toivossa nukkuneita isiämme, veljiämme ja 
sisariamme, täällä ja kaikkialla lepääviä oikeauskoisia kristittyjä, saata heidät pyhien joukkoon, missä 
kasvojesi kirkkaus loistaa, ja hyvyydessäsi ja ihmisrakkaudessasi armahda meitäkin. 

Anna, Herra, kaikille uskossa ja ylösnousemisen toivossa nukkuneille isillemme, veljillemme ja 
sisarillemme anteeksi heidän syntinsä ja tee heidän muistonsa ikuiseksi. 


EHTOOPALVELUKSEN VEISUJA 


18. Kiitä, sieluni, Herraa 

Kiitetty olet Sinä, Herra 

Herra, minun Jumalani, Sinä olet ihmeellisesti suuri. 
Kiitetty olet Sinä, Herra. 

Kunniaan ja suureen kauneuteesi olet Sinä puettu. 
Herra, ihmeelliset ovat tekosi. 

Sinä olet kaikki taitavasti luonut. 

Kunnia olkoon Sinulle, Herra, joka kaikki olet luonut. 


19. Autuas se mies, joka ei vaella jumalattomien neuvossa. 

Halleluja, halleluja, halleluja. 

Sillä Herra tuntee vanhurskasten tien, mutta jumalattomien tie hukkuu. 

Halleluja, halleluja, halleluja. 

Pavelkaa Herraa pelvolla ja iloitkaa hänen edessänsä vavistuksella. 

Halleluja, halleluja, halleluja. 

Autuaat ovat kaikki, jotka Häneen turvaavat. 

Halleluja, halleluja, halleluja. 

Kunnia olkoon Isälle ja Pojalle ja Puhälle Hengelle nyt, aina ja iankaikkisesti. Amen. 
Halleluja, halleluja, halleluja. 


20. Herra, minä huudan Sinua, kuule minua. 
Kuule minua, oi Herra. 

Herra, minä huudan Sinua, kuule minua. 

Ota korviisi minun ääneni, 

kun minä Sinua huudan. 

Kuule minua, oi Herra. 

Nouskoon minun rukoukseni 

niinkuin suitsutussavu Sinun kasvojesi eteen, 
minun kätteni ylennys olkoon Sinulle ethooutrri. 
Kuule minua, oi Herra. 


21. Oi Kristus, vapaa kuolleitten joukossa, 

helvetin voittajana Sinä ylensit itsesi ristille, 

herättääksesi kuoleman pimeydessä olevat kanssasi ylös kuolleista. 
Me rukoilemme Sinua. 

Kaikkivoimallinen Vapahtaja, 

joka omasta valkeudestasi vuodatit elämää, 

armahda meitä. 6. säv. 


22. Oi Jeesus Kristus, 

Sinä pyhän kunnian, iankaikkisen taivaallisen Isän, 

pyhän autuaan ihana Valkeus. 

Elettyämme auringon laskuun, nähtyämme illan koiton 

me veisaten ylistämme Jumalaa, 

Isää, Poikaa ja Pyhää Henkeä. 

Jumalan Poika, Elämänantaja. 

Kohtuullista on, että Sinulle kaikkina aikoina hartain äänin ylistystä veisataan. 
Sentähden maailma Sinua ylistää. 

23. Sinun ylösnousemistasi, Kristus Vapahtaja, 
enkelit veisuin ylistävät taivaissa, 

tee meidätkin maan päällä otollisiksi 

Sinua puhtain sydämin ylistämään. 6. säv. 


AAMUPALVELUKSEN VEISUJA 


24. Kiittäkää Herran nimeä, kiittäkää, Herran palvelijat. 

Halleluja, halleluja, halleluja. 

Kiitetty on Herra Siionista, joka Jerusalemissa asuu. 

Halleluja, halleluja, halleluja. 

Ylistäkää Herraa, sillä Hän on hyvä, sillä hänen laupeutensa pysyy iankaikkisesti. 
Halleluja, halleluja, halleluja. 

Ylistäkää taivasten Jumalaa, sillä Hänen laupeutensa pysyy iankaikkisesti. 
Halleluja, halleluja, halleluja. 


25. Kiitetty olet Sinä, Herra. 

Opeta minulle käskysi. 

Enkelien joukko ihmetellen katseli, 

kuinka Sinä, oi Vapahtaja, 

jouduit kuolleitten joukkoon ja kuoleman voiman kuitenkin kukistit 
sekä kanssasi Aadamin ylösherätit 

ja helvetistä kaikki ihmiset vapahdit. 

Kiitetty olet sinä, Herra. 

Opeta minulle käskysi. 

Miksi te naiset, te Kristuksen opetuslapset, 
mirhavoiteeseen valituskyyneleitänne sekoitatte. 
Säteilevä enkeli ilmoitti haudasta mirhantuojille: 
Katsokaa hautaa ja ymmärtäkää, 

että Vapahtaja on noussut ylös haudasta. 5. säv. 


26. Nähtyämme Kristuksen ylösnousemisen 
kumartakaamme pyhää Herra Jeesusta, 

ainoaa synnitöntä. 

Sinun ristillesi me kumarramme, oi Kristus, 

ja Sinun pyhää ylösnousemistasi veisuilla ylistämme. 
Sillä Sinä olet meidän Jumalamme. 

Paitsi Sinua emme toista tunne, 

Sinun nimeäsi avuksihuudamme. 

Tulkaa, kaikki uskovaiset, 

kumartaen kunnioitamme Kristuksen pyhää ylösnousemista, 
sillä, katso, ristin kautta tuli ilo kaikkeen maailmaan. 
Kiittäen aina Herraa 

me veisuilla ylistämme Hänen ylösnousemistansa, 
sillä kärsittyänsä meidän edestämme ristin vaivat 
Hän kuolemallansa kuoleman kukisti. 6. säv. 


27. Kuljettuaan jalan meren syvyyden halki 

niinkuin mannerta 

ja nähtyään takaa-ajavan faraon hukkuvan aaltoihin Israel huusi: 
Veisatkaamme Jumalalle voittoveisu. 

Ei kukaan ole niin pyhä 

kuin Sinä, Herra, minun Jumalani, 

joka olet ylentänyt uskovaistesi sarven, 

oi hyvä, 

ja vahvistanut meidät Sinun tunnustamisesi kalliolle. 

Kristus on minun voimani, 

Jumalani ja Herrani, 

kohottaa pyhä seurakunta jumalallisella hartaudella riemuveisun, 
puhtain mielin viettäen Herrassa juhlaa. 

Minä rukoilen Sinua, oi Hyvä: 

Sytytä jumalallisen säteilysi voimalla rakkaus meidän sieluissamme, 
jotka aamusta varhain tykösi riennämme, 

jotta tulisimme tuntemaan Sinut, 

Jumalan Sanan, 

syntien synkästä pimeydestä ylös valkeuteen kutsuvan totisen Jumalan. 

Nähdessäni tämän maailman merellä riehuvan kiusausten myrskyn 
minä tyveneen satamaasi kiiruhtaen huudan Sinulle: 

oi ylen armollinen Herra, 

johdata minun elämäni ylös turmeluksesta. 6. kan. säv. 


28. Kaikki, joissa henki on, kiittäkää Herraa. 
Ylistäkää Herraa taivaista, 

ylistäkää Häntä korkeuksissa. 

Sinulle, Jumala, sopii ylistystä veisata. 
Ylistäkää Häntä, kaikki Hänen enkelinsä, 
ylistäkää Häntä, kaikki hänen sotajoukkonsa. 
Sinulle, Jumala, sopii ylistystä veisata. 


29. Sinun ristisi, oi Herra, on elämä ja ylösnousemus kansallesi. 
Siihen turvaten me Sinulle, kuolleista ylösnousseelle Jumalallemme, 
ylistystä veisaamme. 

Armahda meitä. 6. säv. 


30. Kunnia olkoon Jumalalle korkeuksissa 

ja maassa rauha 

ja ihmisillä hyvä tahto. 

Me kiitämme Sinua, me ylistämme Sinua, 

kumarramme Sinua, kunnioitamme Sinua, 

kiitosta kannamme Sinulle Sinun suuren kunniasi tähden. 

Herra, Kuningas, taivaallinen Jumala, Isä, kaikkivaltias. 

Herra, ainokainen Poika Jeesus Kristus ja Pyhä Henki. 

Herra Jumala, Jumalan Karitsa, Isän Poika, 

joka otat pois maailman synnin, armahda meitä. 

Sinä, joka maailman synnin otat pois, 

ota vastaan meidän rukouksemme. 

Sinä, joka Isän oikealla puolella istut, armahda meitä. 

Sillä sinä olet ainoa pyhä, 

Sinä olet ainoa Herra, Jeesus Kristus, Isän Jumalan kunniaksi. Amen. 
Joka päivä minä ylistän Sinua ja kiitän Sinun nimeäsi iäti ja iankaikkisesti. 
Suo, Herra, että me tämän päivän syntiä tekemättä viettäisimme. 
Kiitetty olet Sinä, Herra, meidän isäimme Jumala, 

sekä kiitetty ja ylistetty on Sinun nimesi iankaikkisesti. Amen. 
Olkoon Sinun laupeutesi, Herra, meidän päällämme, niinkuin me Sinuun uskallamme. 
Kiitetty olet Sinä, Herra, opeta minua käskyjäsi tuntemaan. 

Kiitetty olet Sinä, Herra, opeta minua käskyjasi tuntemaan. 

Kiitetty olet Sinä, Herra, opeta minua käskyjäsi tuntemaan. 

Herra, Sinä olet meidän turvamme suvusta sukuun. 

Minä sanoin: Herra, armahda minua, 

paranna minun sieluni, sillä minä olen syntiä tehnyt Sinua vastaan. 
Herra, Sinun puoleesi minä käännyn: opeta minua Sinun tahtoasi täyttämään, 
sillä Sinä olet minun Jumalani, sillä Sinussa on elämän lähde. 

Sinun valkeudessasi me valkeuden näemme. 

Jatka laupeutesi niille, jotka Sinut tuntevat. 

Pyhä Jumala, pyhä Väkevä, pyhä Kuolematon, armahda meitä. 

Pyhä Jumala, pyhä Väkevä, pyhä Kuolematon, armahda meitä. 

Pyhä Jumala, pyhä Väkevä, pyhä Kuolematon, armahda meitä. 


LITURGIAN VEISUJA 


31. Kiitä, sieluni, Herraa 

ja kaikki, mitä minussa on, Hänen pyhää nimeänsä. 
Kiitä, sieluni, Herraa, 

äläkä unohda mitään, mitä Hän on sinulle hyvää tehnyt. 
Hän antaa kaikki sinun syntisi anteeksi 

ja parantaa kaikki sairautesi. 

Hän lunastaa henkesi haudasta 

ja kruunaa sinut armolla ja laupeudella. 

Herra on laupias ja armahtavainen, 

pitkämielinen ja armosta rikas. 

Kiitä, sieluni, Herraa 

ja kaikki, 

mitä minussa on, Hänen pyhää nimeänsä. 
Kiitä, sieluni, Herraa. 1. säv. 


32. Ylistä, minun sieluni, Herraa. 

Minä ylistän Herraa kaiken ikäni, 

veisaan kiitosta Jumalalleni, 

niin kauan kuin elän. 

Alkää luottako ruhtinaihin älkää ihmislapseen, 
sillä ei hän voi autta. 

Autuas se, jonka apuna on Jaakobin Jumala, 

se, joka panee toivonsa Herraan, Jumalaansa. 
Herra on Kuningas iankaikkisesti, 

sinun Jumalasi, Siion, polvesta polveen. 1. säv. 


33. Kunnia olkoon Isälle ja Pojalle ja Pyhälle Hengelle nyt, aina ja iankaikkisesti. Amen. 
Jumalan ainokainen kuolematon Poika ja Sana, 

joka meidän pelastuksemme tähden olet tahtonut lihaksi tulla 

pyhästä Jumalansynnyttäjästä, ainaisesta Neitseestä Mariasta 

muuttumatta ihmiseksi tullut, 

myös ristiin naulittu ja kuolemallasi kuoleman rikki polkenut, 

yksi Pyhästä Kolminaisuudesta 

ja Isän ja Pyhän Hengen kanssa kunnioitettava Kristus Jumala, pelasta meidät. 


34. Herra, muista meitä 

valtakunnassasi. 

Autuaita ovat hengessään köyhät, 

sillä heidän on taivasten valtakunta. 

Autuaita ovat murheelliset, 

sillä he saavat lohdutuksen. 

Autuaita ovat sävyisät, 

sillä he saavat periä maan. 

Autuaita ovat ne, 

jotka isoavat ja janoavat vanhurskautta, 

sillä heidät ravitaan. 

Autuaita ovat laupiaat, 

sillä heidän osakseen tulee laupeus. 

Autuaita ovat puhdassydämiset, 

sillä he saavat nähdä Jumalan. 

Autuaita ovat rauhantekijät, 

sillä heidät on kutsuttava Jumalan lapsiksi. 

Autuaita ovat ne, joita vanhurskauden tähden vainotaan, 
sillä heidän on taivasten valtakunta. 

Autuaita olette te, kun ihmiset solvaavat ja vainoavat teitä 
ja valhetellen puhuvat teistä kaikenlaista pahaa minun tähteni. 
Iloitkaa ja riemuitkaa, 

sillä teidän palkkanne on suuri taivaissa. 


35. Tulkaa, kumartukaamme ja langetkaamme Kristuksen eteen. 
Pelasta, kuolleista ylösnoussut Jumalan Poika, meidät, jotka Sinulle veisaamme: 
Halleluja. 


36. Pyhä Jumala, pyhä Väkevä, pyhä Kuolematon, armahda meitä. 

Pyhä Jumala, pyhä Väkevä, pyhä Kuolematon, armahda meitä. 

Pyhä Jumala, pyhä Väkevä, pyhä Kuolematon, armahda meitä. 

Kunnia olkoon Isälle ja Pojalle ja Pyhälle Hengelle nyt, aina ja iankaikkisesti. Amen. 
Pyhä Kuolematon, armahda meitä. 

Pyhä Jumala, pyhä Väkevä, pyhä Kuolematon, armahda meitä. 


37. Nyt me salaisesti kuvaamme, 
salaisesti kuvaamme 

kerubeja. 

Nyt me kuvaamme, 

salaisesti kuvaamme 

kerubeja, kerubeja. 

Ja eläväksitekevälle Kolminaisuudell” 
pyhintä virttä 

virttä veisaamme, veisaamme. 

Heittäkäämme pois siis kaikki huolet, 
maalliset huolet 

heittäkämme pois, 

heittäkäämme pois siis kaikki 

maalliset huolet, 

heittäkäämme pois maalliset huolet. 

Amen. 

Ottaaksemme vastaan kaikkeuden Kuninkaan, 
ottaaksemme vastaan 

kaikkeuden Kuninkaan, 

jota näkymättömästi seuraavat, 

seuraavat enkelein joukot, 

enkelein joukot. 

Halleluja, halleluja, 

halleluja, 

halleluja, halleluja. Vanha simonil. säv. 


38. Uskon yhteen Jumalaan, Isään, Kaikkivaltiaaseen, 

taivaan ja maan, 

kaikkien näkyväisten ja näkymättömien Luojaan. 

Ja yhteen Herraan, Jeesukseen Kristukseen, 

Jumalan ainokaiseen Poikaan, 

joka on ennen kaikkia aikoja Isästä syntynyt, 

Valkeus valkeudesta, totinen Jumala totisesta Jumalasta, 

syntynyt, ei luotu, 

joka on Isän kanssa yhtä olentoa ja jonka kautta kaikki tehdyt ovat. 

Joka meidän ihmisten tähden ja meidän pelastuksemme tähden astui alas taivaista, 
tuli lihaksi Pyhästä Hengestä ja Neitseestä Mariasta ja tuli ihmiseksi. 

Meidän edestämme myös ristiin naulittiin Pontius Pilatuksen aikana, 

kärsi ja haudattiin. 

Kolmantena päivänä nousi kuolleista kirjoitusten mukaan. 

Ja meni ylös taivaisiin ja istuu Isän oikealla puolella. 

Ja on taas kunniassa tuleva tuomitsemaan eläviä ja kuolleita ja jonka valtakunnalle ei loppua tule. 
Ja Pyhään Henkeen, Herraan, eläväksi tekevään, joka lähtee Isästä, 

jota yhtenä Isän ja Pojan kanssa kumarretaan ja kunnioitetaan ja joka profeettain kautta puhunut on. 
Yhteen, pyhään, yhteiseen ja apostoliseen seurakuntaan. 

Tunnustan yhden kasteen syntien anteeksi antamiseksi. 

Odotan kuolleitten ylösnousemista 

ja tulevaisen maailman elämää. Amen. 


39. Rauhan laupeutta, kiitosuhria. 

Myös sinun henkesi kanssa. 

Ylennämme Herran puoleen. 

Kohtuullista ja oikeata on 

kumartaa Isää ja Poikaa ja Pyhää Henkeä, 
yksiolennollista ja jakaantumatonta Kolminaisuutta. 
Pyhä, pyhä, pyhä on Herra Sebaot, 

täynnä on taivas ja maa Sinun kunniaasi. 
Hosianna korkeuksissa. 

Siunattu olkoon Hän, joka tulee Herran nimeen. 
Hosianna korkeuksissa. 

Sinulle veisaamme, Sinua ylistämme, 

Sinua kiitämme, Herra, ja rukoilemme Sinua, 
Sinua, meidän Jumalamme, 

Sinua, meidän Jumalamme. 


40. Totisesti on kohtuullista 

ylistää autuaaksi Sinua, Jumalansynnyyyäjä, 

aina autuas ja viaton ja meidän Jumalamme Äiti. 

Totisesti on kohtuullista 

ylistää autuaaksi Sinua, Jumalansynnyttäjä, 

aina autuas ja viaton ja meidän Jumalamme Äiti. 

Me ylistämme Sinua, joka olet kerubeja kunnioitettavampi 

ja serafeja verrattomasti jalompi, / Sinua, puhdas Neitsyt, Sanan synnyttäjä, 
Sinua, totinen Jumalansynnyttäjä. 8. siv. 


15 


41. Isä meidän, joka olet taivaissa. 

Pyhitetty olkoon Sinun nimesi. 

Lähestyköön Sinun valtakuntasi. 

Tapahtukoon Sinun tahtosi maassa niinkuin taivaassa. 

Anna meille tänä päivänä elämällemme tarpeellinen leipämme. 
Ja anna meille anteeksi velkamme, 

niinkuin mekin anteeksi annamme velallisillemme. 

Aläkä saata meitä kiusaukseen, 

vaan päästä meidät pahasta. 


42. Ainoa on pyhä, 

Ainoa Herra, Jeesus Kristus, 
Isän Jumalan kunniaksi. Amen. 
Ylistäkää Herraa taivaista, 
ylistäkää häntä korkeuksissa. 
Halleluja, halleluja, halleluja. 


43. Siunattu olkoon Hän, joka tulee Herran nimeen. 
Jumala on Herra, joka valisti meidät. 

Ottakaa vastaan Kristuksen Ruumis, 

juokaa kuolemattomasta lähteestä. 

Halleluja, halleluja, halleluja. 


44. Me näimme totisen valkeuden, 

otimme vastaan taivaallisen Hengen, 

löysimme totisen uskon, 

kumarramme jakaantumantonta Kolminaisuutta, 
sillä Hän on meidät pelastanut. 


45. Täyttyköön suumme Sinun kiittämisestäsi, Herra, 

että veisuilla ylistäisimme Sinun kunniaasi, 

kun olet tehnyt meidät otolliseksi tulemaan 

Sinun pyhien, jumalallisien, kuolemattomien ja eläväksitekevien salaisuuksiesi osallisuuteen. 
Säilytä meidät Sinun pyhyydessäsi, 

että koko päivän oppisimme Sinun totuuttasi. 

Halleluja, halleluja, halleluja. 


46. Anna, Herra, pitkä ikä 

meidän isällemme pyhimmälle patriarkalle Anthenagoraalle 

ja korkeasti siunatulle isällemme Karjalan ja koko Suomen arkkipiispalle Paavalille, 
sekä korkeasti siunatulle isällemme Helsingin hiippakunnan piispalle Aleksanterille, 
tämän pyhän temppelin veljille 

ja kaikille seurakuntamme jäsenille 

sekä kaikille oikeauskoisille kristityille. 


RUKOUSHETKEN VEISUJA 


47. Taivaallinen Kuningas, 

Lohduttaja, totuuden Henki, 

joka paikassa oleva ja kaikki täyttävä, 

hyvyyden lähde 

ja elämän antaja, 

tule ja asu meissä 

ja puhdista meidät kaikesta synnin pahuudesta 

sekä pelasta, oi Hyvä, meidän sielumme. 6. säv. 


48. Pelasta, Herra, Sinun kansasi 

ja siunaa Sinun perintöäsi. 

Anna seurakunnallesi voitto vihollisista 

ja suojele ristilläsi Sinun valtakuntaasi. 1. säv. 


49. Sinun puhtaalle kuvallesi me kumarramme, oi Hyvä, 
ja rukoilemme syntejämme anteeksi, oi Kristus Jumala, 
sillä pelastaaksesi Sinun luotusi vihollisen orjuudesta 
Sinä tahdoit lihassa astua ristille. 

Kiittäen me siis huudamme Sinulle: 

Ilolla täytit Sinä kaikki, meidän Vapahtajamme, 
Sinä, joka tulit maailmaa pelastamaan. 2. säv. 


50. Voimien voitollinen Päällikkö ja Herra, helvetin voittaja. 
Sinulle minä, Sinun luotusi ja palvelijasi, 

vapautettuna iankaikkisesta kuolemasta edeskannan kiitosveisuja. 
Mutta Sinä, jonka laupeus on sanomaton, 

päästä minut kaikesta hädästä, kun minä huudan Sinulle: 

Jeesus, Jumalan Poika, armahda minua. 8. säv. 


51. Armahda meitä, Herra armahda meitä, 

sillä kun emme taida itseämme millään puolustaa, 
niin tämän rukouksen Sinulle, 

valtiaalle Herralle, me syntiset kannamme: 
Armahda meitä. 6. säv. 


52. Herra, armahda meitä, 

sillä Sinuun me turvaamme. 

Alä vihastu kovasti meihin äläkä muista meidän rikoksiamme, 

vaan katso nyt laupiaasti puoleemme 

ja päästä meidät vihollisistamme, 

sillä Sinä olet meidän Jumalamme 

ja me olemme Sinun kansaasi. 

Kaikki olemme Sinun kättesi tekoja ja Sinun nimeäsi me avuksemme huudamme. 


JUHLAPÄIVIEN VEISUJA 
Uudenvuoden päivänä 
53. Oi kaikkien luotujen Luoja, 
Sinun vallassasi ovat aikakaudet ja aika. 


Siunaa, oi Herra, hyvyydelläsi tämänkin vuoden kierto, 
varjele rauhassa maatamme ja kansaamme 


ja pelasta meidät Jumalansynnyttäjän esirukouksien tähden. 2. säv. 


Loppiaisena 


54. Jordanissa kastettaessa Sinua, oi Herra, 

tapahtui, että ihmiset kumarsivat Pyhää Kolminaisuutta, 
sillä Isän ääni todisti Sinusta 

nimittäen Sinua rakkaaksi Pojaksensa 

ja Henki kyyhkysen muodossa 

vahvisti sen sanan totuuden. 

Kunnia olkoon Sinulle, Kristus Jumala, 

joka ilmestyit ja valistit maailman. 1. säv. 


Herran temppeliintuomisen päivänä 


55. Iloitse, armoitettu Jumalansynnyttäjä Neitsyt, 

sillä Sinusta koitti vanhurskauden Aurinko, 

Kristus meidän Jumalamme, 

joka valaisee ne, jotka pimeydessä ovat. 

Riemuitse sinäkin, hurskas vanhus, 

sylissäsi meidän sielujemme Vapahtaja, 

joka on antanut meille ylösnousemuksen. 1. säv. 


Marian ilmestyspäivänä 


56. Tämä päivä on pelastuksemme alku 

ja iankaikkisuudesta kätketyn salaisuuden ilmoitus: 

Jumalan Poika tulee Neitseen Pojaksi, 

ja Gabriel armon ilosanoman julistaa. 

Lausukaamme siis mekin enkelin kanssa Jumalansynnyttäjälle: 
Iloitse, armoitettu, 

Herra on sinun kanssasi. 4. säv. 

6. säv. 


Palmusunnuntaina 


57. Vahvistaaksesi uskoa yleiseen ylösnousemukseen 

Sinä, oi Kristus Jumala, kärsimyksiesi edellä herätit kuolleista Lasaruksen. 
Sentähden mekin lapsukaisten tavoin kantaen voiton merkkejä 
huudamme Sinulle, kuoleman voittajalle: 

Hosianna korkeuksissa, 

Siunattu olet Sinä, 

joka tulet Herran nimeen. 1. säv. 


Pääsiäisenä 


58. Kristus nousi kuolleista, 
kuolemallaan kuoleman voitti 
ja haudoissa oleville elämän antoi. 


59. Sinä, oi Kuolematon, menit tosin alas hautaan, 
mutta Sinä myös helvetin voiman kukistit. 

Sinä, Kristus Jumala, nousit voittajana ylös kuolleista, 
mirhaa tuoville naisille sanoit: Iloitkaa. 

Apostoleillesi annoit rauhan 

ja langenneille ylösnousemuksen. 8. säv. 


60. Nouskoon Jumala, 

niin Hänen vihollisensa hajoitetaan. 

Nyt on meille pyhitetty pääsiäinen tullut, 

uusi pyhä pääsiäinen, 

salainen pääsiäinen, 

kaikkein kunniallisin pääsiäinen, 

pääsiäiskaritsa, Kristus Vapahtaja, 

viaton pääsiäiskaritsa, 

suuri pääsiäinen, joka on meille paratiisin oven avannut, 
pääsiäinen, joka kaikki uskovaiset pyhittää. 

Kunnia olkoon Isälle ja Pojalle ja Pyhälle Hengelle nyt, aina ja iankaikkisesti. Amen. 
Ylösnousemisen päivä. 

Viettäkäämme kirkasta riemujuhlaa, 

ja syleilkäämme toinen tistamme. 

Veljet, sanokaamme myös vihollisillemmekin: 
Antakaamme kaikki ylösnousemisen tähden anteeksi, 

ja näin huutakaamme: 

Kristus nousi kuolleista, 

kuolemallaan kuoleman voitti 

ja haudoissa oleville elämän antoi. 


Helatorstaina 


61. Oi Kristus, meidän Jumalamme, 

Sinä menit kunniassa Taivaaseen 

annettuasi Pyhän Hengen lupauksessa ilon opetuslapsillesi, 
joiden uskon oli vahvistanut se suloinen sanoma, 

että Sinä olet Jumalan poika, maailman Vapahtaja. 4. säv. 


Helluntaina 


62. Kiitetty olet Sinä, Kristus, meidän Jumalamme, 

joka teit viisaiksi kalamiehet, 

kun heidän päällensä Pyhän Hengen vuodatit 

ja heidän kauttansa sait verkkoon koko maailman. 

Kunnia olkoon Sinulle, ihmisiä rakastava Jumala. 8. säv. 


Kirkastuspäivänä 
63. Oi Kristus Jumala, Sinä kirkastuit vuorella 
ja osoitit kunniasi opetuslapsillesi 


heidän kykyjensä mukaan. 
Valaiskoon Jumalansynnyttäjän rukouksien tähden 

meitäkin, syntisiä, ikuinen valkeutesi. 
Kunnia olkoon Sinulle, 
valkeudenantaja. 7. säv. 


Herran Äidin kuolinpäivänä 


64. Oi Jumalansynnyttäjä, Sinä synnyttäessäsi säilytit neitsyyden 

ja kuolonuneen nukkuessasi et maailmaa hyljännyt. 

Sinä elämän äitinä menit Elämän tykö 

ja rukouksillasi päästit kuolemasta meidän sielumme. 1. säv. 


Herran Äidin syntymäpäivänä 


65. Sinun syntymäsi, Jumalansynnyttäjä Neitsyt, 

oli ilon sanoma koko maailmalle, 

sillä Sinusta koitti vanhurskauden Aurinko - Kristus, meidän Jumalamme, 
joka tehtyään tyhjäksi kirkouksen tuotti siunauksen 

ja poistettuaan kuoleman antoi meille iankaikkisen elämän. 4. säv. 


Ristin ylentämisen päivänä 
(Katso n:o 48) 


Neitsyt Marian temppeliintuomisen päivänä 


66. Tämä päivä on Jumalan hyvän tahdon julistus 

ja ihmisen pelastuksen ennustus: 

Herran temppelissä julkisesti neitsyt ilmestyy 

ja kaikille Kristuksen edeltä ilmoitta. 

Veisatkaamme siis hänelle suurella äänellä: 

Iloitse, Sinä, 

jonka kautta Luojan huolenpito toteutui. 4. säv. 


Jouluna 


67. Sinun syntymästäsi, Kristus, meidän Jumalamme, 
koitti maailman tiedon valkeus, 

sillä siitä tähtien palvelijat 

tähden kautta oppivat kumartamaan Sinua, 
vanhurskauden Aurinkoa, 

ja tuntemaan Sinut, 

Koiton korkeudesta. 

Herra, kunnia olkoon Sinulle. 4. säv. 


68. Tänä päivänä Neitsyt yliolennollisen synnyttää, 
ja maa tarjoaa luolan lähestymättömälle. 

Enkelit paimenten kanssa ylistystä veisaavat. 
Tietäjät tähden mukana vaeltavat, 

sillä meidän tähtemme 

on syntynyt Lapsukainen, 

iankaikkinen Jumala. 3. säv. 


PAASTONAJAN VEISUJA 


69. Synninkatumuksen ovet avaa minulle, oi Elämänantaja, 

sillä aamusta varhain pyrkii Sinun pyhälle temppelillesi minun henkeni, 
joka kantaa peräti saastutettua ruumiin temppeliä. 

Mutta Sinä, Armollinen, 

puhdista se laupiaalla armollasi. 8. stik. säv. 


70. Ajatellen pahojen tekojen paljoutta, 
minä, onneton, vapisen 

hirmuisen tuomiopäivän pelvosta. 
Mutta laupeutesi armoon turvaten 

minä Daavidin tavoin huudan Sinulle: 
Armahda minua Jumala, 

Sinun suuresta armostasi. 6. säv. 

71. Veljet, paastoten ruumiillisesti paastotkaamme myös henkisestikin: 
katkaiskaamme kaikki vääryyden kahleet, 

rikkokaamme voimallisten siteitten paulat, 

repikäämme kaikki väärät välikirjat, 

antakaamme nälkäisille leipää 

ja kodittomat saattakaamme koteihin, 

että saisimme Kristukselta Jumalalta suuren laupeuden. 8. stik. säv. 


Piinaviikolla 


72. Katso, Ylkä tulee puoliyönä, 

ja autuas on se palvelija, 

jonka hän valveilta lyötää. 

Vaan kelvoton on se, jonka Hän löytää suruttomana. 
Varo siis, minun sieluni, 

ettet unen valtaan vaipuisi, 

ettet kuolemaan tulisi heitetyksi 

ja ulkopuolelle valtakuntaa suljetuksi. 

Vaan herää ja huuda: 

Pyhä, pyhä, pyhä olet Sinä, Jumala, 
Jumalansynnyttäjän tähden armahda meitä. 


73. Silloin kun kunnialliset opetuslapset 

jalkain pesemisen aikana ehtoollisessa valistuivat, 

niin kunniaton Juudas, 

rahanhimoa sairastaen vajosi pimeyteen 

ja myi Sinut, vanhurskaan Tuomarin, väärille tuomareille. 
Katso, rahain himoitsija, 

sitä, joka rahain tähden hirtti itsensä. 

Pakene tuota kyllästymätöntä sielua, 

joka Opettajalleen näin julkesi tehdä. 

Herra, joka kaikessa olet hyvä, kunnia olkoon Sinulle. 


74. Koko luomakunta muutti pelvosta muotonsa 

nähdessään Sinun, oi Kristus, ristillä riippuvan: 

aurinko pimeni, maan perustukset horjuivat, 

ja kaikki kärsivät yhdessä kaikkien Luojan kanssa. 

Herra, Sinä vapaasta tahdostasi kestit meidän tähtemme kaikki vaivat. 
Kunnia olkoon Sinulle. 5. säv. 


75. Sinun tultuasi ristiinnaulituksi, oi Kristus, 
poistui hirmuvalta ja vihollisen voimat tallattiin, 
sillä ei enkeli eikä ihminen, 

vaan itse Herra on pelastanut meidät. 

Kunnia olkoon Sinulle. 6. säv. 


HAUTAUS- JA MUISTELUVEISUJA 


76. Oi ainoa Luoja, joka viisautesi syvyydellä kaikki ihmisrakkauden mukaan timitat 
ja annat kaikkille sen, mitä he tarvitsevat, 

Dinä, oi Herra, saata lepoon palvelijasi sielut, 

sillä Sinuun he ovat toivonsa panneet, 

meidän Luojaamme, Tekijäämme ja Jumalaamme. 8. säv. 


77. Saata, oi Kristus, 

Sinun palvelijasi sielut lepoon 
pyhien joukkoon, 

missä ei ole kipua, ei surua, 
eikä huokauksia, 

vaan on loppumaton elämä. 


78. Sinä itse, joka olet tehnyt ja luonut ihmisen, olet ainoa kuolematon, 
mutta me kuolevaiset olemme maasta luodut 

ja siihen samaan maahan me jälleen menemme. 

Sillä niin olet Sinä, minun Luojani, käskenyt, 

kun olet sanonut minulle: 

Maa sinä olet ja maahan olet jälleen menevä. 

Ja sinne me kaikki ihmiset menemme 

muuttaen hautaitkumme veisuksi: 

Halleluja, halleluja, halleluja. 8. stik. säv. 


HENGELLISIÄ LAULUJA 


(Ortodoksisissa jumalanpalveluksissa käytetään vain kirkkolauluja. Hengellisiä lauluja lauletaan esim. 
oppituntien yhteydessä ja kerho- ja seuratilaisuuksissa.) 


Jumalan turvautuminen 


79. Ken kielin voisi kuvaella Siionin Herran kunnian. Hän suur on taivaan istuimella, Suur ruohon syissä 
hennoimman. Ja Herran kunnian loistavuutta Jokainen päivä tuopi uutta. 

Oi Jumala, ma Sulle kannan Nyt nöyrän rukoukseni ja haltuhusi itsen annan, Sä varma lohdutukseni. Me 
Sulle, Herra, uhrin tuomme, Me Sulle kiitosvirren luomme. VL. 1. 


80. Etehesi, Herra, tahdon Tulla nöyrin sydämin, Surun, riemun hetkellä on Luonas olla turvaisin. 

Et sä hylkää katuvaista, Ylös nostat sortuneen. Kynttilääkin sammuvaista Sytyttelet uudelleen. 

Ketä ilon aikana vois Kiittää niinkuin Sinua. Sillä ilman kiitosta ois Riemun hetki vajava. 

Käteni kun kädessäsi Saapi olla aina vaan. Silloin en oo yksinäni Enkä eksy maailmaan. VL. 7. 


81. Kun hetki elon raskas on Ja mieli murheinen, Mä rukouksen ihmeisen Uudistain huokailen. 
On armon voima ilmeinen Sanassa elämän, Ja tutkimaton sointu sen Pyhyyttä täysi on. 
Mun sielustain kuin ies pois Kaikk' harhat katoaa. Se uskossa jo nautitsee Taivaista lohtua. VL. 8. 


82. Nyt synninunestasi nouse Ja ollos sielun valvova. Ah, nopein siivin aika rientää. Niin pian saapuu 
kuolema. 
Nyt synninvuoteestasi nouse, Niin enkelisi vaikertaa. On synnin riemu turha haave, Se pian piikit 
kasvattaa. 
Pois heitä luotasi jo saasta Ja kuule Isän kutsua. Nöyrille Hällä onpi armo, Hän tahtoo sua valaista. 

VL. 11. 


83. Katso niinkuin varas yöllä Puoliyössä saapuu Hän. Autuas, ken valvehella Silloin yöss' on elämän. 
Mutta onneton, ken silloin Surutonna uinahtaa. Siksi, sieluni, oi valvo, Jottet tuomiohon saa. 

Valvo, riennä, herää, huuda: Pyhä, pyhä, olet Sä. Jottei sielus ympärille Ikiyö sais synkeä. 

Jottet jäisi ulkopuolle, Portteja ei suljettais, Kuolemahan ikiyöhön Sieluasi survattais. VL. 16. 


84. Mä tahdon Sua kiittää, Oi Herra, armostas, Kun päiväni sain viettää Sun varjeluksessas. 

Niin monen monta kertaa Sun rikoin käskysi. Oi anna anteeks' Herra, Mun syyni, syntini. 

On joskus elon taakka Niin suuri painava, Mutt' kanssas loppuun saakka Mä tahdon kulkea. 

Sanasi, Herra, olkoon Mun johdattajani. Yössäkin valaiskohon Sun armotähtesi. VL. 19. 


Kaipuu Jumalan luo 


85. Taivahan korkeudessa, Siellä, miss" enkelein kuorot Kunnian kirkkaudessa Herralle kiitosta tuovat. 
Murhe on outoa aivan, Outoa veljien riidat, Ne, jotka tuottavat vaivan Lapsille maailman kurjan. 

Siellä ei tahtoa paina Syntihin syöksevät himot. Rimot ja autuus aina Luojan on rakkahan luona. 
Ihminen, majasi siellä Sullekin tehnyt on Jeesus. Vieläko maailman tiellä Onnehen horjuvaan luotat. 


VL. 22. 
86. Kuulen kirkonkellon kumun Myötä vienon tuulen humun Arjen orpoon olohon. 
Sinne mulla suurin kaipuu, Siellä sydän nöyräks taipuu, Siellä onnen sielu saa. 
Siellä sielun siivet saisi, Vai van maasta kohoaisi Taivaan esikartanoihin. 
Siellä henkii armo vastaan, Isän rakkaus etsii lastaan, Siellä autuus asustaa. 
Toivon kerran kuollessani kelloin äänen kuulevani Tietä rauhaan viittoen. VL. 30. 


Nuorten lauluja 


87. Valvo, kirkon nuori kansa, Vältä kiusausten ansa. Kukat kirkkaat keväimen Riennä Herrallesi 
tuomaan. Voimas uutta, suurta luomaan Usko haltuun Kristuksen. 

Ovat isät ennen meitä Kilvoitelleet armon teitä, Polun kaidan kulkeneet. Uskollisuutt" vähimmässä Nuori 
sydän anoo tässä Käydä samat askeleet. 

Kuulla kutsu tunnoin herkin, kautta ristin, voitonmerkin, Synnin valta lannistaa, Saada siunausta niittää, 
Riemuvirsin Herra kiittää, Kasvaa päivän lapsena. VL. 41. 

88. Nouse, nuori ortodoksi, Uskossasi elämään. Liity, kasva kallioksi Kulmakiveen väkevään. 

Kirkko-äiti sua johtaa, Valheen teiltä suojelee. Polkus yllä valo hohtaa, Rakkaus Herran hallitsee. 
Apostolein puhdas usko, Alkukatolinen tuo, Sammumaton aamurusko, Voiman, turvan yksin suo. 

Veli, sisar horjuvainen, Liity uskon rintamaan. Vähä suureks suurtuu vainen, Henki kasvaa hehkussaan. 
Nouse, nuori ortodoksi, Uskossasi elämään. Liity, kasva kallioksi Kulmakiveen väkevään. VL. 46. 


Joululauluja 


89. Tornistansa iltakellot Vielä miksi soittavat. Temppelissä kynttiläiset Yhä miksi tuikkivat. 
Kallis ilta, kristikansan Valtaa pyhä riemastus. Taivahsta tänä yönä Saapui armo, pelastus. 
Tänä yönä syntyi lapsi, Lunastaja maailmaan. Köyhäin luokse itse Herra Alentihe asumaan. 
Hänen kunniakseen templi Loistaa, kohoo suitsutus. Hälle laulu pyhä kaikuu, Hälle kelloin kumahdus. 
Taivaan korkeuksissa, kiitos, kunnia myös Jumalan. Rauha maahan. Ihmisille Mieli lämmin rintahan. 
VL. 47. 


90. Maa lepää rauhaan vaipuneena, Tuhannet tähdet välkkyvät. Nyt on kuin taivas auenneena. On mielet 
tyynet, lämpimät. 

Nyt sielu tuntee murheen poiston, Taas ovi taivaan auki on, Ja uuden kirkkahamman loiston Saa jälleen 
silmä iloton. 

Ja enkeljoukot korkealla Maan yllä liitää valkean. Taas julistavat laulamalla Sen riemullisen sanoman. 
Kuin kutsuisivat meitä sinne, Miss' totuuden on kotimaa. Ei, kyynel nouse silmihimme, Ikuisen auvon 
sielu saa. 

Nyt joulun laulu, kaipaus rauhan Jo halki ilmain kajahtaa: Jokainen saakoon mielen lauhan, Veisatkoon 
Luojan kunniaa. VL. 50. 


91. Yön rauhaan soipi Ääni vuottaneille: Paimenet nyt nouskaa, Kristus syntyi teille, Kiiruhtakaa 
joutuisasti Betlehemin talliin Herraa palvomaan. 

Löysivät lapsen Ilmoituksen mukaan Heinillä juhtain Köyhemmän kuin kukaan. Mutta eessä Jumalansa 
Laulaa sydän autuuttansa Suulla paimenten: 

Tervehditty ollos, Ammoin profetoitu, Tuhansin vuosin Tänne halavoitu. Pyhät ynnä hallitsijat Halki aikain 
odottivat. Meille ilmestyit. 

Sinua, Herra, Mekin odotamme. Paimentemme suulla Puhut kirkoissamme. Kumartuen kasvoillemme 
Saamme Sinut omaksemme Ehtoollisessa. VL. 56. 


Risti ja pääsiäinen 


92. Sinun edessäs, risti pyhä, Taas maahan kumarran Ja rukous huulilla yhä Ylös sieluni kohotan. 
Näen kärsivän katseesi sieltä. Oi Herrani, Valtias. Miten raastaa katuvan mieltä Verihaavat otsallas. 
On pahan ja tuomion juuret Sinun ristisi murskannut, Ja minunkin syntini suuret On veresi valkaissut. 
Pää ylpeä kumaraksi Ja nöyräksi, Herra, tee, Sydän taivuta hartaammaksi, Niin tahtosi vallitsee. 
Kun henkesi vahvistamana Taas katseeni kohotan, Näen ristisi kirkastamana Ylösnousemuskunnian. 
VL. 57. 


93. Kuin merkki taivaan voiman, rauhan, On pyhä risti kuoloton. Kuin viitta elon uuden lauhan Se 
hautakummun päällä on. 

Soi kelle mielen vihaa täyden, Sen heille pilkaks nurjaks teet. Mutt" minä elon myrskyn käyden Sun 
luokses ohjaan askeleet. 

Kuin kilpeä sua, risti, kannan, Sä elon tuskan vaimennus. Sä kirkastaja taivaanrannan, Sydämen, sielun 
virvoitus. 

Sä anteeksannon, armon kuva, Sua kiittää sydän värjyvä, Sun lunastuksees alistuva Oon elon viime 
hetkellä. 

Oi rauhantuoja, eloon uuteen Kun siirryn illan ruskossa, Suo nukahtaa mun ikuisuuteen Sun, pyhän 
ristin, juurella. VL. 60. 


Vainajain muisto 


94. Minne kukka kaunis joutui, Jok ol' äsken loistossaan. Myrsky nousi, varsi murtui, Nyt se kuihtuu 
paikallaan. 

Eilen sorja setri kasvoi, Latva kurkkoi korkeuteen. Nyt sen raastoi myrskytuuli Kaunokaisen juurineen. 
Kohta tuima tuonen tuuli Myöskin minut tempaisee. Tuhkaksi ja maaksi maadun, Muistonikin hälvenee. 
Kun jo kuulet kuolon uksen Kohdalleni auenneen, Huoannethan rukouksen Puolestani taivaaseen. 

Jospa loisi rakkautesi Kummulleni kukkamaan, Minuakin sydämesi muistaisi rukoillessaan. VL. 65. 


95. Ilon alla ja murheen alla Sytytimmehän kynttilän Vertauskuvana rakkautemme Parhaimpamme ja 


herkimmän. 
Liekki siunattu, tuohustuli, Kastevedessä väreillen Viittatulena valon maahan Palat tuoksuten, haihtuen. 

Kerran päättyissä tiemme täällä Tuohusliekkien tuikintaan, Hiljaa noustessa rukouksen Käymme niittyä 
aamun maan. 

Pala, kynttilä, hiljaisesti, Puhu sanoitta, kimaltain: Kaikki loppuu, ah kaikki sammuu, Isän rakkaus kantaa 
vain. VL. 76. 


Pyhiinvaelluslauluja 


96. Puol'öisellä taivaalla lennossaan käy enkeli vienosti laulamaan. Ja tähdet ja kuu ja joukko pilvien Ne 
kuulivat laulun sen. 

Hän kertoi kuin vanhurskaat autuudessaan Käy lehdoissa Eedenin maan Ja suuresta Luojasta laulunsa 
soi, Ei puhtaampi olla se voi. 

Hän sielua nuorta näin laulaessaan Vei lapseksi kyynelten maan, Ja sielussa sointu se puhtoinen Sai 
sijansa ikuisen. 

Ja kauan se täynnänsä toiveitaan Sai tuntea kyynelten maan: Ei sointuja taivahan korvata voi Se laulu, 
mi päällä maan soi. VL. 80. 


97. Jo ammoin saloihin Karjalan Tuli sanoma valosta taivahan. Se tunkeutui pirtteihin harmaisiin Ja 
heimoni herkkihin sydämiin. 

Pyhä risti säteili kirkkauttaan Yli karun ja pimeän heimon maan. Se valaisi polkua kulkijain Sekä siunasi 
toimia raatajain. 

Näin juurtui uskomme Karjalaan, Oli kirkot ja luostarit turvanaan, Ei sortunut myrskyissä milloinkaan, 
Sitä suojeli Herramme voimallaan. 

Nyt viesti isäimme uskon tään On ohjeena meidänkin elämään: Ken uskossaan taistelee voittohon, Hän 
onnea, siunausta saapa on. VL. 92. 


Taivaalliset esirukoilijat 


98. Maria, äiti Jumalan, Maan lapsi suloisin. Iloitse, valo maailman, On Poikas kirkkahin. Iloitse, Poikas 
voittava On vallat pimeyden. Me laulamme: Halleluja, Nyt kera enkelten. 

Maria, äiti puhtoinen, On Poikas syntynyt Min käteen elonsiemenen On Luoja kätkenyt. Oi Neitsyt-äiti, 
Maria, Käy tietäs iloiten. Me laulamme: Halleluja, Nyt kera pyhien. 

Maria, taivaan kirkkaus Joukossa ihmisten. Sä murheellisten lohdutus ja hoiva sairasten. Oi iloitse, on 
Jumala, Sun Poikas, ikuinen. Me laulamme: Halleluja, Nyt kera enkelten. VL. 98. 


99. Suojelusenkelini, Lahjana Jumalan Kuin sielulleni veljen Alati valvovan Sain matkaseurakseni Pyhässä 
kasteessa. Voi, ettei pahuuteni Vain häntä karkoita. 

Maailman monet valot, Tiet monet eksyttää. Oi enkelini hyvä, Jää seurakseni, jää. Valaise vierelläni 
Polkua kapeaa. Kätesi kädessäni On hyvä vaeltaa. VL. 99. 


Isänmaan virsi 
(Yhteisissä tilaisuuksissa) 


100. Oi Herra, siunaa päämies maamme, Suo Henkes hälle ylhäältä. Maan turvaks, Korkein Valtiaamme, 
Sä kätes nosta väkevä, Hallitse valtakuntaa, maata, Sen esivalta pelkoos saata. 
Oi Herra, siunaa Suomen kansa, Suo sille armos runsaus, Se kaikis' että vaiheissansa Ois oma kansas, 
valittus. Suo mieli uskollinen meille, Menestys Suomen heimon teille. 
Oi Herra, siunaa synnyinmaamme Runsailla taivaan lahjoilla, Ett' ahkeralla työllä saamme Ain elämämme 
tarpeita. Sun armos halki aikain riittää, Sua lastenlapsemmekin kiittää. 

Sama säv. kuin n:ossa 79 

